b'\n_START_ARTICLE_\nZaviralci vstopa\n_START_PARAGRAPH_\nZaviralci vstopa, zaviralci zlitja ali inhibitorji fuzije so skupina protiretrovirusnih zdravil, ki se v kombinaciji z drugimi u\xc4\x8dinkovinami uporabljajo pri zdravljenju oku\xc5\xbebe z virusom HIV. Delujejo na vezavo virusa HIV na \xc4\x8dlove\xc5\xa1ko celico ter na njuno zlitje in posledi\xc4\x8dni vstop virusa v celico. Z zavrtjem te stopnje virusovega ciklusa razmno\xc5\xbeevanja upo\xc4\x8dasnijo napredovanje oku\xc5\xbebe do pojava aidsa.'